'टीम इंडिया के लिए खतरा है सहवाग का न होना'  
ऑस्ट्रेलिया के पूर्व कप्तान इयन चैपल का मानना है कि वीरेंद्र सहवाग का टीम में ना होना टीम इंडिया के लिए खतरे का संकेत है।
ऑस्ट्रेलिया के पूर्व कप्तान इयन चैपल का मानना है कि वीरेंद्र सहवाग का टीम में ना होना टीम इंडिया के लिए खतरे का संकेत है। चैपल ने कहा कि सहवाग जैसा बल्लेबाज़ पूरी दुनिया में किसी भी टीम के पास नहीं है जो ओपनिंग करते हुए विरोधी टीम के मन में खौफ पैदा कर दे।   टेस्ट क्रिकेट में ओपनर बहुत अहम ज़िम्मेदारी निभाता है और सहवाग पारी की शुरुआत से ही आक्रामक बल्लेबाज़ी करते हैं। पहले सेशन के दौरान सहवाग जैसे बल्लेबाज़ के सहारे टीम इंडिया विरोधियों पर मनोवैज्ञानिक बढ़त बना लेती है। सहवाग कंधे की चोट से पूरी तरह नहीं उबरे हैं और खबरों के मुताबिक वो पहले दो टेस्ट में टीम इंडिया के साथ नहीं होंगे।